FI Euroopan unionin virallinen lehti C 261/11

Jäsenvaltion toimittamat tiedot perustamissopimuksen 87 ja 88 artiklan soveltamisesta maataloustuotteiden tuottamisen alalla toimiviin pieniin ja keskisuuriin yrityksiin sekä asetuksen (EY) N:o 70/2001 muuttamisesta komission asetuksen (EY) N:o 1857/2006 mukaisesti myönnetystä valtiontuesta

2009/C 261/07

Tuen N:o: XA 175/09

Jäsenvaltio: Espanja

Alue: Principado de Asturias

Tukiohjelman nimike tai yritykselle myönnettyä yksittäistä tukea saaneen yrityksen nimi: Subvenciones para servicios de asesoría en las pequeñas y medianas explotaciones agrarias del Principado de Asturias dedicadas a la producción primaria de productos agrícolas, prestados por las Agrupaciones para Tratamientos Integrados en Agricultura (ATRIAS)

Oikeusperusta: Bases reguladoras que regirán la concesión de subvenciones para servicios de asesoría en las pequeñas y medianas explotaciones agrarias del Principado de Asturias dedicadas a la producción primaria de productos agrícolas, prestados por las Agrupaciones para Tratamientos Integrados en Agricultura (ATRIAS)

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Tuen enimmäismäärä vuonna 2009 on 90 000 euroa.

Tuen enimmäisintensiteetti: Tuen enimmäisintensiteetti on 100 %.

Täytäntöönpano-ajankohta: Sinä päivänä, jona poikkeushakemuksen rekisteröintinumero julkaistaan Euroopan komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: Vuoden 2013 joulukuuhun saakka.

Tuen tarkoitus: Tarkoituksena on kattaa ATRIAS:lle aiheutuvat kustannukset. ATRIAS antaa teknistä apua maatalouden alkutuotantoa harjoittaville pienille ja keskisuurille maatiloille Asturian autonomisella alueella, jotta viljelmiä tuhoavien haitallisten aineiden valvontaan tähtäävät ohjelmat voitaisiin panna täytäntöön.

Tässä sovelletaan asetuksen (EY) N:o 1857/2006 15 artiklan 2 kohdan c alakohtaa.

Asetuksen 15 artiklan 3 kohdan säännösten mukaisesti tuki myönnetään kolmansien osapuolten tarjoamien tuettujen palvelujen muodossa eikä siihen voi liittyä tuottajille suoritettavia suoria maksuja.

Asetuksen 15 artiklan 4 kohdan mukaisesti haitallisten aineiden valvontaa koskevia neuvonantopalveluja voivat hakea kaikki maataloustuotteiden alkutuotantoa harjoittavat pienet ja keskisuuret maatilat Asturiassa. Palvelujen saamisen edellytyksenä ei saa olla jäsenyys tukea tarjoavassa ryhmässä.

Asianomainen ala: Maataloustuotteiden alkutuotanto.

Tuen myöntävän viranomaisen nimi ja osoite:

Consejería de Medio Rural y Pesca del Principado de Asturias C/ Coronel Aranda, s/n, 4a planta 33071 Oviedo (Asturias) ESPAÑA

Internet-osoite: Tukea koskevat yleiset säännöt ovat nähtävissä sivustolla http://www.asturias.es seuraavassa osoitteessa:

http://www.asturias.es/Asturias/descargas/PDF DE TEMAS/Agricultura/atrias_2009.pdf

Muita tietoja: —

EL Director General de Ganadería y Agroalimentación Luis Miguel ÁLVAREZ MORALES

Tuen N:o: XA 179/09

Jäsenvaltio: Espanja

Alue: Comunidad Valenciana (ES52)

Tukiohjelman nimike tai yritykselle myönnettyä yksittäistä tukea saaneen yrityksen nimi: Orden … de la Conselleria de Agricultura, Pesca y Alimentación, por la que se aprueban las bases reguladoras de las ayudas al cooperativismo agrario valenciano.

Sovelletaan 9 pykälään (2 momentin b alamomentti ja 3 momentin c alamomentti), joka liittyy maatiloihin tehtävien investointien tukeen, kun investointien tekijänä ovat osuuskunnat, jotka ovat pk-yrityksiä.

Oikeusperusta: Orden … de la Conselleria de Agricultura, Pesca y Alimentación, por la que se aprueban las bases reguladoras de las ayudas al cooperativismo agrario valenciano

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Koko asetuksen kattaman kauden aikana

Asetuksen (EY) N:o 1857/2006 mukaisista hakemuspyynnöistä johtuvat kokonaisvuosikustannukset.

Enintään 10 prosenttia vuosittaisista kokonaiskustannuksista (esim. 240 000 EUR vuoden 2009 hakemuspyyntöjen perusteella). Osuuden arvioidaan olevan tulevien ehdotuspyyntöjen yhteydessä samansuuruinen.

Tuen enimmäisintensiteetti: 40 %

Täytäntöönpano-päivä: Sinä päivänä, jona poikkeushakemuksen rekisteröintinumero julkaistaan komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: 31.12.2013 saakka

Tuen tarkoitus:

— Ensisijaisesti maatalousosuuskunnat, jotka ovat pk-yrityksiä

— Toissijaisesti tuotantokustannuksien supistaminen; tuotannon parantaminen tai uudelleensuuntaaminen, laadun parantaminen, luonnonympäristön säilyttäminen ja parantaminen tai hygieniaolosuhteiden tai eläinten hyvinvointia koskevien olosuhteiden parantaminen.

— 4 artikla. Investoinnit maataloustuotantoa ja kotieläintaloutta harjoittaviin tiloihin.

— Tukikelpoiset kustannukset: aineelliset investoinnit, lukuun ottamatta maan hankintaa ja investointiin liittyviä kuoletettavia menoja.

— Tukea ei voida myöntää tuotanto-oikeuksien, eläinten ja yksivuotisten kasvien hankintaan; yksivuotisten kasvien istuttamiseen; viemäröintitöihin tai kastelulaitteisiin tai niitä koskeviin töihin, paitsi jos tällainen investointi laskee vedenkulutusta vähintään 25 prosentilla; pelkkiin korvaaviin investointeihin. Tukea ei voida myöntää myöskään silloin, kun se on ristiriidassa yhteisistä markkinajärjestelyistä annetuissa neuvoston asetuksissa säädettyjen kieltojen tai rajoitusten kanssa silloinkaan, kun kiellot ja rajoitukset koskevat vain yhteisön tukea.

Asianomainen ala: Alkutuotanto maanviljelyn ja karjankasvatuksen aloilla

Tuen myöntävän viranomaisen nimi ja osoite:

Generalitat Valenciana Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Internet-osoite: http//www.agricultura.gva.es/especiales/ayudas_agrarias/pdf/borrador_orden_cooperativismo.pdf

Muita tietoja: —

Tuen N:o: XA 198/09

Jäsenvaltio: Espanja

Alue: Navarra

Tukiohjelman nimike tai yritykselle myönnettyä yksittäistä tukea saaneen yrityksen nimi: Ayudas a explotaciones ganaderas por la inmovilización de ganado o el vacío sanitario obligatorio en el marco de campañas de saneamiento ganadero

Oikeusperusta: Orden Foral de la Consejera de Desarrollo Rural y Medio Ambiente, por la que se establecen las normas por las que se regulan las ayudas a las explotaciones ganaderas por la inmovilización de ganado o el vacío sanitario en el marco de campañas de saneamiento ganadero, y se aprueba la convocatoria para el año 2009

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 120 000 EUR

Tuen enimmäisintensiteetti: Tuen intensiteetti ei missään tapauksessa saa olla suurempi kuin 100 % hyväksytyistä tappioista.

Täytäntöönpano-päivä: Tukiohjelmaa sovelletaan siitä päivästä alkaen, jona asetuksessa (EY) N:o 1857/2006 säädetyn poikkeushakemuksen rekisteröintinumero julkaistaan Euroopan komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: Vuodesta 2009 alkaen 31 päivänä joulukuuta 2013 saakka.

Tuen tarkoitus: Tuen pääasiallisena tarkoituksena on korvata karjatiloille aiheutuneet taloudelliset tappiot, kun karja on ollut pakko pitää kytkettynä hävittämisohjelmissa mainittujen tautien takia.

10 artiklan 2 kohta: Tuki eläintautien aiheuttamien tappioiden korvaamiseksi viljelijöille. Tukikelpoiset kustannukset: 10 artiklan 2 kohdan a alakohdan ii alakohta: karanteenivelvollisuuksista aiheutuneet tulonmenetykset.

Asianomainen ala: Tuotantoeläimet ja eläinlääkintä

Tuen myöntävän viranomaisen nimi ja osoite:

Gobierno de Navarra Dirección General de Agricultura y Ganadería Servicio de Ganadería C/ Tudela, 20 31003 Pamplona (Navarra) ESPAÑA

Internet-osoite: http://www.cfnavarra.es/agricultura/COYUNTURA/AyudasEstado/pdfs/STNO09046%20OF.pdf

Muita tietoja: —

Tuen N:o: XA 227/09

Jäsenvaltio: Espanja

Alue: Katalonia

Tukiohjelman nimike tai yritykselle myönnettyä yksittäistä tukea saaneen yrityksen nimi: Ayudas para instalaciones de aprovechamiento de la energía solar térmica en el Marco del Programa de Energías Renovables

Oikeusperusta: Orden ECF/XXX/2009, de xxx, por la que se aprueban las bases reguladoras para la concesión de las subvenciones en régimen de concurrencia competitiva en el Marco del Programa de Energías Renovables, y se abre la convocatoria para el año 2009

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: Menot ovat 0,31 miljoonaa euroa vuodessa.

Tuen enimmäisintensiteetti: Tuen intensiteetti on enintään 37 prosenttia. Tietylle yritykselle myönnetyn tuen enimmäismäärä on 400 000 euroa kolmen tilivuoden aikana. Määrä voi olla enintään 500 000 euroa, jos yritys toimii epäsuotuisalla alueella tai jollakin asetuksen (EY) N:o 1698/2005 36 artiklan a kohdan i, ii tai iii alakohdassa mainituista alueista.

Täytäntöönpano-ajankohta: Siitä päivästä lähtien, jona asetuksessa (EY) N:o 1857/2006 tarkoitetun poikkeushakemuksen rekisteröintinumero julkaistaan komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: Tukijärjestelmä on voimassa huhtikuuhun 2010 saakka.

Tuen tarkoitus: Tavoitteena on luonnonympäristön säilyttäminen ja parantaminen uusiutuvien energialähteiden, erityisesti auringon lämpöenergian käyttöä edistämällä.

Maatilainvestoinnit 4 artikla. Tukikelpoiset kustannukset voivat sisältää:

Muut kuin a ja b alakohdassa luetellut leasingsopimukseen liittyvät menot (mm. verot, vuokranantajan kate, korkojen jälleenrahoituskulut, yleiskulut ja vakuutusmaksut) eivät ole tukikelpoisia.

Asianomainen ala: Kaikki kasvi- ja eläintuotannon alasektorit.

Tuen myöntävän viranomaisen nimi ja osoite:

Institut Català d’Energia Calle Pamplona, 113, tercera planta 08018 Barcelona ESPAÑA

Internet-osoite: http://www.gencat.cat/icaen/ajuts/orden_reglada_EEER2009.pdf

Muita tietoja: —

Tuen N:o: XA 228/09

Jäsenvaltio: Ranska

Alue: Département de l'Allier

Tukiohjelman nimike tai yritykselle myönnettyä yksittäistä tukea saaneen yrityksen nimi: Aides du département de l'Allier en faveur d’un programme sanitaire dans les élevages

Oikeusperusta:

— Article 1511-1 et suivants du code général des collectivités territoriales,

— Délibération du Conseil général de l'Allier en date du 16 décembre 2008 concernant le soutien aux actions sanitaires collectives du cheptel départemental

Tukiohjelman arvioidut vuosikustannukset tai yritykselle myönnetyn yksittäisen tuen kokonaismäärä: 180 000 EUR

Tuen enimmäisintensiteetti: 33 %

Tukea myönnetään

20 % IRB:n ja BVD:n ennaltaehkäisemiseksi otettavien verinäytteiden kustannuksista,

30 % BVD-analyysien kustannuksista (BVD:n seulontatutkimukset uuden eläimen saapuessa tilalle sekä koko karjalle),

33 % kustannuksista, joita aiheutuu luomisten syiden selvittämisestä (ainoastaan OIE:n tautiluettelossa tai päätöksen 90/424/ETY liitteessä olevat taudit: nautojen osalta Q-kuume, sinikielitauti ja BVD sekä lampaiden osalta klamydioosi, Q-kuume ja sinikielitauti).

Täytäntöönpano-päivä: Poikkeushakemuksen rekisteröintinumeron julkaisemisesta komission maatalouden ja maaseudun kehittämisen pääosaston verkkosivustolla.

Tukiohjelman tai yksittäisen tuen kesto: 31.12.2013 asti

Tuen tarkoitus: Hanke on komission asetuksen (EY) N:o 1857/2006 10 artiklan mukainen.

Allierin yleisneuvosto haluaa kannustaa Groupement de Défense Sanitaire du Cheptel Bourbonnais (GDSCB) -ryhmittymää toteuttamaan eläinten terveyteen liittyviä ohjelmia. Kyseinen ryhmittymä on valtion hyväksymä departementtitason yhdistys. Tarkoituksena on toteuttaa maaseutulain C225-1 pykälän mukaisia toimia.

Ohjelmien tavoitteena on edistää kansanterveyttä parantamalla nauta- ja lammaskarjojen terveyttä siten, että toteutetaan seulontaohjelmia ja torjutaan eläintauteja:

Yleisneuvosto antoi vuonna 2001 GDSCB:lle sitoumuksen IBR-suunnitelman toteuttamiseksi. Tämän seulontasuunnitelman taustalla oli kansallisella tasolla vuoden 1999 lopulla täytäntöönpantu IBR:n sertifiointijärjestelmä (alueellinen sertifiointijärjestelmä). Sertifiointi oli innovatiivinen toimi, jonka tarkoituksena oli nostaa eläinten taloudellista arvoa. Markkinointivuodesta 2003–2004 lähtien kaikki departementin kotieläintilat on prefektin päätöksellä velvoitettu tekemään karjalle vuotuinen IBR-seulonta. Koska bruselloosin ennaltaehkäisytoimia on vähennetty vuodesta 2005 lähtien, departementti on lisäksi ryhtynyt tukemaan verinäytteiden ottoa. Bruselloosin ennaltaehkäisytoimia on täydennetty tällä tavoin vuodesta 2006 lähtien.

BVD on nautojen limakalvotauti. Siitä voi aiheutua tuntuvia taloudellisia ja eläinten terveyteen liittyviä vaikutuksia kotieläintiloilla. Sen vuoksi GDSCB ehdotti protokollaa, jolla seulottaisiin ja tunnistettaisiin niin sanotut viruserittäjäeläimet eli eläimet, jotka erittävät virusta koko ikänsä. Tämän yhteisen toimen avulla viruksen leviämistä voitaisiin hallita, vähentää kotieläintiloille aiheutuvia taloudellisia seurauksia ja reagoida kasvattajien vaatimuksiin terveystilanteen parantamisesta, erityisesti alueen länsiosissa. Seulonta tehdään erityisesti silloin, kun karjaan tuodaan uusia eläimiä. Departementti on osallistunut BVD-analyysien kustannuksiin vuodesta 2006 lähtien.

Markkinointivuodesta 2007–2008 lähtien yhä huolestuttavampana suuntauksena on ollut luomisten lisääntyminen samaan aikaan kun sinikielitauti on levinnyt Allierin departementtiin. Jottei tehtäisi hätäisiä päätelmiä luomisen aiheuttajasta ja jätettäisi vakavaa ongelmaa huomiotta päättelemällä, että luominen johtuu sinikielitaudista, GDSCB haluaa tarjota nautojen ja lampaiden kasvattajille analyysitarvikkeet, joiden avulla luomisen aiheuttanut tauti voidaan määrittää ja näin toteuttaa aiheelliset hoito- ja ennaltaehkäisytoimet.

Luoneesta naaraasta tai istukasta otetaan näyte, kun tilalla tapahtuu toinen luomistapaus 12 kuukauden sisällä. Analyysitarvikkeilla voidaan määrittää seuraavat taudit:

— naudat: Q-kuume, sinikielitauti ja BVD;

— lampaat: klamydioosi, Q-kuume ja sinikielitauti.

Karjankasvattaja, jonka tila ei ole pk-yritystä koskevien yhteisön kriteerien mukainen, ei voi saada näitä tukia. Tuet myönnetään tuettuina palveluina, joita voidaan antaa kaikille karjankasvattajille ilman, että näiden pitäisi olla tuottajaorganisaatioiden tai muiden järjestöjen jäseniä.

Asianomainen ala: Nautojen ja lampaiden kasvatus

Tuen myöntävän viranomaisen nimi ja osoite:

Conseil général de l’Allier 1 avenue Victor Hugo BP 1669 03016 Moulins Cedex FRANCE

Internet-osoite: http://www.allier.fr/398-programme-detaille-d-intervention-du-cg03.htm

Muita tietoja: —